stanford-oval/wikipedia huggingface dataset:
Maakuntahallitus

Maakuntahallitus on Suomessa maakunnallinen toimielin, joka johtaa maakunnan käytännön toimintaa, hallintoa ja taloutta. Maakuntahallituksen alaisena on maakuntajohtaja. Sote-tehtävissä maakuntahallitukselle kuuluu maakunnan konserniyhtiöt konserniohjaus. Maakuntajohtaja tekee esitykset maakuntajohtajalle.
Kálathos (Ródos)

| Kálathos Κάλαθος |
| --- | --- |
 Kálathoksen rannikkoa ja italialaisten sotilaslentokentän jäänteet.
 Kálathos
 Koordinaatit: 36°7′16″N, 28°3′34″E 
Valtio:  Kreikka
Hajautetun hallinnon alue:  Egea
Alue:  Etelä-Egean saaret
Alueyksikkö:  Ródos
Kunta:  Ródos
Hallinto:  
 – Asutustyyppi:  kylä
 – Kallikrates-koodi:  6901080201
Väkiluku (2011):  502
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Kálathos (kreik. Κάλαθος) on Kreikan kylä, joka sijaitsee Ródoksen saarella. Se kuuluu hallinnollisesti Ródoksen kuntaan, Ródoksen alueyksikköön ja Etelä-Egean saarten alueeseen. Aiemmin kylä kuului Líndoksen kuntaan ja vuodesta 2011 lähtien Ródoksen kunnan Líndoksen kunnallisyksikköön. Kálathos muodostaa oman kyläyhdyskuntansa (Τοπική Κοινότητα Καλάθου, Topikí Koinótita Kaláthou). Kylän väkiluku on 502 (vuonna 2011).
Kálathoksen kylä sijaitsee Ródoksen itärannikon puolessa välissä noin 45 kilometriä etelälounaaseen Ródoksen kaupungista ja noin viisi kilometriä luoteeseen Líndoksen kylästä. Kylä on nykyisin kasvanut turistikohteeksi, joka tunnetaan pitkästä rannastaan. Vanha Kálathoksen kylä sijaitsee ylempänä vuorenrinteessä.
Toisen maailmansodan aikana rannikkotasangolla kylän pohjoispuolella sijaitsi italialaisten sotilaslentokenttä. Se erottuu maastossa hyvin edelleen.
Aiheesta muualla

Kuvia tai muita tiedostoja aiheesta Kálathos Wikimedia Commonsissa
Lappohjan kirkko

| Lappohjan kirkko |
| --- | --- |
 Lappohjan kirkko heinäkuussa 2012.
Sijainti:  Lappohja, Hanko
Koordinaatit:  59°54′09″N, 023°14′31″E
Seurakunta:  Hangon seurakuntayhtymä
Rakentamisvuosi:  1913
Suunnittelija:  Karl Fredrik Bergman
Materiaali:  hirsi
Istumapaikkoja:  130
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Lappohjan kirkko on Hangon Lappohjan kylässä sijaitseva kirkkorakennus, joka on valmistunut vuonna 1913. Se on alun perin rakennettu rukoushuoneeksi, ja sitä on alettu käyttää kirkkona 1980-luvulla. Hangon seurakunnat olivat vuodesta 1980 lähtien rakennuksessa vuokralla ja ostivat sen vuonna 1982.
Rukoushuone

Evankeliumiyhdistys halusi Lappohjaan rukoushuoneen ja varojen keruu sitä varten alkoi vuonna 1909. Rukoushuoneen suunnitteli rakennusmestari Karl Fredrik Bergman. Sen perustukset tehtiin talvella 1909–1910. Rakentamisessa tarvittavia hirsiä saatiin lahjoituksena metsänomistajilta, osa jouduttiin ostamaan. Yhdistyksen talous oli niukka ja rakennustyö eteni hitaasti, iso sali tuli kuntoon vasta 1913, jolloin rukoushuone voitiin vihkiä käyttöön. Viimeisiä rakennustöitä tehtiin vielä 1930-luvulla. Rukoushuone joutui jo valmistumista seuraavana vuonna (1914) – maailmansodan sytyttyä – keskelle sotanäyttämöä ja Hangossa olleiden venäläisten joukkojen haltuun. Vuonna 1918 sen ottivat puolestaan haltuunsa Hangossa maihin nousseet saksalaisjoukot.
Rukoushuoneen alakerrassa oli iso kirkkosali ja pienempi sali. Yläkerrassa oli muun muassa vahtimestarin asunto. Rukoushuoneen katto oli jyrkkä harjakatto, sisäänkäynnin kohdalla katolla on päätykolmio. Ruutuikkunat ovat isot ja rakennuksen pitkillä sivuilla on seinää tukemassa tukipiirut. Muutoin rakennus on varsin yksinkertaisen muotoinen, pohjakaavaltaan suorakaide.
Hangon vuokra-aikana rukoushuone toimitti tyypilliseen tapaan elokuvateatterin virkaa. Rakennus vaurioitui pommituksissa ja korjattiin sotien jälkeen.
Kirkoksi

Lappohjan kylä oli kuulunut Tenholan kuntaan vuoteen 1977 asti. Tuolloin Bromarvin kunta liitettiin Tenholaan, mutta samalla Lappohja ja muutama muu Tenholan kylä liitettiin Hankoon. Hangon seurakunnat vuokrasivat rukoushuoneen Suomen Luterilaiselta Evankeliumiyhdistykseltä vuonna 1980 ja ostivat sen 1982. Rakennus kunnostettiin ostovuonna sisäpuolelta, myös ikkunat korjattiin ja hankittiin sähkölämmitys. Seuraavana vuonna oli vuorossa ulkomaalaus ja vesikaton korjaus. Sisätilojen muutokset olivat lopulta vähäisiä. Alakerran pienemmästä salista tuli kokoushuone ja iso kirkkosali jaettiin kahtia paljeovella. Toinen osa jäi kirkkosaliksi kiinteine alttareineen ja toinen osa on seurakuntasalina. Tilat ovat yhdistettävissä. Kokoushuone on tarkoitettu pienryhmien käyttöön. Yläkerrassa on toimisto- ja sosiaalitiloja. Kirkossa on noin 130 istumapaikkaa. Se vihittiin uudelleen käyttöön vuonna 1984.
Aiheesta muualla

Kuvia tai muita tiedostoja aiheesta Lappohjan kirkko Wikimedia Commonsissa
Uudenmaan kirkot (pois lukien Espoo, Helsinki ja Vantaa)
Askola –
Bromarv –
Capella (Siuntio) –
Degerby –
Fagervik –
Haapajärvi –
Hanko –
Hyvinkää (ev.lut.) –
Hyvinkää (ortod.) -
Hyvinkää (vanha) –
Inkoo –
Järvenpää (ev.lut.) –
Järvenpää (ortod.) –
Karjaa –
Karkkila –
Karjalohja –
Kauniainen –
Kellokoski –
Kerava –
Kirkkonummi –
Klaukkala (ev.lut.) –
Klaukkala (ortod.) –
Kytäjä –
Kärkölä –
Lapinjärvi –
Lapinjärvi (pikku kirkko) –
Lappohja –
Liljendal –
Lohja –
Lohja (tsasouna) –
Loviisa –
Masala –
Merikappeli (Upinniemi) –
Mustio –
Myrskylä –
Mäntsälä –
Nummi –
Nurmijärvi –
Pernaja –
Pohja –
Porvoo –
Porvoon Kristuksen kirkastumisen kirkko –
Pornainen –
Pukkila –
Pusula -
Rajamäki –
Ruotsinpyhtää –
Sammatti –
Sipoo (uusi) –
Sipoo (vanha) –
Siuntio –
Snappertuna –
Söderkulla –
Tammisaari –
Tenhola –
Tuusula –
Täktom (kappeli) –
Vihti
Luonnonperintösäätiö Päijät-Hämeessä

| Luonnonperintösäätiö   Päijät-Hämeessä |
| --- | --- |
 Päijät-Hämeen maakunta Suomessa
Perustettu:  1995
Tarkoitus:  luonnonsuojelu maata Manner-Suomessa ostamalla
Säätiön sivut
Luonnonperintösäätiö Päijät-Hämeessä omistaa kolmetoista luonnonsuojeluetta, jotka se on ostanut yksityisiltä maanomistajilta tai saanut suoraan lahjoituksina.
Heinolan kaupunki

Keltalampi, 2008, sijaitsee Heinolan kaupungin ja Mäntyharjun kunnan rajalla. Siihen kuuluu noin kahdeksan hehtaaria metsää sekä puolen hehtaarin laajuinen lampi miltei kokonaan.
Hollolan kunta > Hakosilta

Luhdanniitty on Porvoonjoen Luhdanjoen varrella oleva alue, mikä ostettiin Enskala Osakeyhtiöltä 2019.
Hollolan kunta > Luhdantausta

Luhtaranta on saman joen varraella kuin Luhdanniittykin, mutta se on etelämpänä.
Hollolan kunta > Paimela

Koirasuonmäki-Pertinkulma, 2016, on pinta-alaltaan noin 13,5 hehtaaria. Kokonaisuuteen sisältyy kolme aluetta,  mistä kaksi, Koirasuonmäki ja Pertinkulma, mikä on nimetty Pertti Salolaisen mukaan, ovat yhtenäiset.
Kullerolehto on Paimelan kokonaisuuden ensimmäinen osa. Sen pinta-ala on 30 hehtaaria.
Päivänsalo on samalla alueella kuin muutkin Paimelan alueet. Sitä kutsutaan myös Pertinkulma-2:ksi. Alueen laajuus on 44 hehtaaria.
Hollolan kunta > Salpakangas

Emman Pehkula, 2021, sijaitsee Varrassuon eteläosassa Tiilikankaantien länsipuolella. Sen pinta-ala on noin kolme hehtaaria, ja sen on lahjoittanut Lasse Sipilä. Emman Pehkulan kiinteistötunnus on 098-455-2-6.
Orimattilan kaupunki > Niinikoski

Mielikinmetsä on Kennankallioilla Niinikoskella. Sen kuivatusoja on luotu umpeen talkoilla.
Iitin kunta > Iitin kirkonkylä

Hiirettelänvuori, 2013, sijaitsee Iitin kirkonkylän pohjoispuolella. Sen pinta-ala on 17,6 km2.
Iitin kunta > Vuolenkoski

Tattarisaari on Vuolenkosken pohjoispuolella oleva saari.
Padasjoen kunta > Auttoinen

Taikavuori on hehtaarin kokoinen alue, minkä Luonnonperintösäätiö sai lahjoituksena.
Padasjoen kunta > Nyystölä

Rouvala on 16 hehtaarin maatila, mistä 10 hehtaaria on metsää.
Padasjoen kunta > Padasjoen kirkonkylä

Tuomilehtoa on kaksi rajausta. Eteläisempi on Korkeasmäellä ja pohjoisempi Raivosuolla. Se on lähellä kirkonkylää Kirkkolammin rannalla. Rajauksilla on neljän hehtaarien alueella tuoretta lehtoa, missä kasvaa tuomipuita. Pensaskerroksessa on paatsama, pihlaja ja lehtokuusama, kenttäkerroksessa on mustakonnamarjoja, punaherukoita, koiranheisiä, sormisaroja ja jänönsalaattia. Linnuista esiintyy lehtokertut.
↑  https://luonnonperintosaatio.fi/suojelualue/keltalampi/
↑  https://luonnonperintosaatio.fi/suojelualue/luhdanniitty/
↑  https://luonnonperintosaatio.fi/suojelualue/luhtaranta/
↑  https://luonnonperintosaatio.fi/suojelualue/koirasuonmaki/
↑  https://luonnonperintosaatio.fi/suojelualue/kullerolehto/
↑  https://luonnonperintosaatio.fi/suojelualue/paivansalo/
↑  https://luonnonperintosaatio.fi/suojelualue/emman-pehkula/
↑  https://kartta.paikkatietoikkuna.fi/?zoomLevel=10&coord=417934.991_6762711.208&mapLayers=802+100+default,99+100+default,90+100+default&markers=2%7C5%7Cffde00%7C417961.991_6762642.807975586%7CEmman%20Pehkula&uuid=90246d84-3958-fd8c-cb2c-2510cccca1d3&noSavedState=true&showIntro=false
↑  https://luonnonperintosaatio.fi/suojelualue/mielikinmetsa/
↑  https://luonnonperintosaatio.fi/suojelualue/hiirettelanvuori/
↑  https://luonnonperintosaatio.fi/suojelualue/tattarisaari/
↑  https://luonnonperintosaatio.fi/suojelualue/taikavuori/
↑  https://luonnonperintosaatio.fi/suojelualue/rouvala/
↑  https://luonnonperintosaatio.fi/suojelualue/tuomilehto/
Unelmakämppä

| Unelmakämppä |
| --- | --- |
Kestoaika:  60 minuuttia
Pääosissa:  Sanna Saarijärvi
Alkuperämaa:   Suomi
Verkko:  Nelonen
Esitetty:  26. syyskuuta 2004 – 14. toukokuuta 2006
Tuotantokausia:  2
Jaksoja:  26
Tuotanto
Tuotantoyhtiö(t):  Fremantle Entertainment
Aiheesta muualla
IMDb 
Unelmakämppä oli Nelosella esitetty tosi-TV-tyyppisen sarja, jossa neljä paria kilpaili siitä kuka saa kunnostettua määräajassa talosta myyntikuntoisen. Ohjelma perustui australialaiseen formaattiin nimeltä The Block. Sarjan juontajana toimi Sanna Saarijärvi.
1. tuotantokausi

Parit kunnostivat samanlaiset rivitaloasunnot Kirkkonummella. Rahaa kunnostusta varten jokaisella parilla oli 42 500 euroa ja aikaa 10 viikkoa. Yhteensä sarjassa oli 12 jaksoa. Viimeisessä jaksossa tavoitteena oli myydä asunnot julkisessa huutokaupassa. Jokainen pariskunta palkittiin 10 viikon uurastuksestaan osuudella myyntivoitosta, jonka lisäksi suurimman hinnan kunnostamastaan asunnosta saanut pariskunta sai palkinnokseen 20 000 euron palkinnon. Ensimmäinen tuotantokausi nähtiin Nelosella vuonna 2004. Parit asuivat kunnostettavissa asunnoissa työn ajan ja kävivät kunnostuksen aikana töissä. 
Kaikki unelma-asunnot saatiin myytyä vuoden 2004 loppuun mennessä Kiinteistömaailman välityksellä. Asuntoja ei saatu myytyä huutokaupassa, vaan ne jouduttiin myymään kiinteistövälittäjien kautta. Finaalilähetystä katsoi 843 000 katsojaa.
Kilpailijat olivat:
Rasmus Almqvist ja Suvi Eskola
Antti Eho ja Jukka Tikkinen
Heidi Holmborg ja Henry Olin
Katja Piiroinen ja Pasi Westman
Kisan voittivat Antti ja Jukka.
1. tuotantokausi > Jaksot

| Jakso | Nimi | Ensiesitys |
| --- | --- | --- |
| 1. | Remontti alkaa | 26. syyskuuta 2004 |
| 2. | Hermot kiristyvät | 3. lokakuuta 2004 |
| 3. | Köydenvetoa ja vesieristeitä | 10. lokakuuta 2004 |
| 4. | Luonnon voimia vastaan! | 17. lokakuuta 2004 |
| 5. | Kärkeviä kommentteja ja iloisia... | 24. lokakuuta 2004 |
| 6. | Puolenvälin paalulla! | 31. lokakuuta 2004 |
| 7. | Seitsemännen viikon kiirastuli | 7. marraskuuta 2004 |
| 8. | Paineet huipussaan keittiöissä | 14. marraskuuta 2004 |
| 9. | Huolia, huolia, huolia... | 21. marraskuuta 2004 |
| 10. | Loppua kohti | 28. marraskuuta 2004 |
| 11. | Haikeat jäähyväiset | 5. joulukuuta 2004 |
| 12. | Finaali | 12. joulukuuta 2004 |
2. tuotantokausi

Toinen tuotantokausi alkoi Nelosella helmikuussa 2006 päättyi toukokuussa.
Parit kunnostivat kerrostaloasunnot Kauniaisissa. Yhteensä rahaa kunnostamiseen oli 50 000 euroa. Parit asuivat ja kävivät töissä kunnostuksen keskellä. Haastetta aiheuttivat myös kerrostalon muut asukkaat, jotka piti ottaa huomioon kunnostusta tehdessä. Kiinteistövälittäjänä toimi Kiinteistömaailma, jonka kautta parit myivät kohteensa. Avointa huutokauppaa ei enää järjestetty. Asunnot eivät herättäneet niin paljon kiinnostusta kuin edelliset asunnot johtuen muun muassa kalliista lähtöhinnasta. Asunnoissa oli noin 100 neliömetriä ja niiden huoneluku vaihteli. Asunnot oli rakennettu vuonna 1965.
Kilpailijat ovat:
Henna ja Timppa Ilmonen
Alex Salo ja Harri Pitkänen
Sarita Niemi ja Taneli Ilmakari
Sirpa Haste ja Ismo Parpala
Kisan voittivat Sirpa ja Ismo. Sekä Hennan ja Timpan että Saritan ja Tanelin asunnot jäivät myymättä.
Voittajat voittivat yli 70 000 euroa. Ohjelman keskikatsojamäärä oli noin 359 000 ja katsojista 65 % oli 10–44-vuotiaita. Yleisön suosikkipari oli Henna ja Timppa, lisäksi Henna ja Timppa voittivat videopäiväkirjaäänestyksen.
2. tuotantokausi > Jaksot

| Jakso | Nimi | Ensiesitys |
| --- | --- | --- |
| 1. | Voi elämän käsi! | 5. helmikuuta 2006 |
| 2. | Liimaa seinissä | 12. helmikuuta 2006 |
| 3. | Sementtisäkkirumba | 19. helmikuuta 2006 |
| 4. | Kämppiä, Kämppiä ja Camppia | 26. helmikuuta 2006 |
| 5. | Miehiä ja Naisia | 5. maaliskuuta 2006 |
| 6. | Naapurirakkautta | 12. maaliskuuta 2006 |
| 7. | Lakkavallankumous | 19. maaliskuuta 2006 |
| 8. | Rauha | 26. maaliskuuta 2006 |
| 9. | Lintuhäkkidraama | 2. huhtikuuta 2006 |
| 10. | Tupla ja kuitti | 9. huhtikuuta 2006 |
| 11. | Miehet ja mousse | 16. huhtikuuta 2006 |
| 12. | Näkemisiin | 23. huhtikuuta 2006 |
| 13. | Sammakoiden vuosikokous | 7. toukokuuta 2006 |
| 14. | Finaali | 14. toukokuuta 2006 |
Aiheesta muualla

Unelmakämppä FremantleMedian sivuilla
Until June

| Until June> Tiedot |
| --- | --- |
Toiminnassa:  2001–
Tyylilaji:  Alternative rock
Kotipaikka:  Kalifornia, Yhdysvallat
Jäsenet:  Josh Ballard, laulu, piano   Dan Ballard, kitara   Daniel Dempsey, rummut 2005-  
Entiset jäsenet:  Justin Turley, rummut 2001-2004   Chris Foley, basso ( 2001-2005)  Jamie Pitts, rummut (2004-2005) 
Infobox OKNimi-testi OK: 
Until June (alun perin Juune) on Yhdysvaltojen Kaliforniasta kotoisin oleva alternative rockia esittävä yhtye. Yhtye on ollut aktiivisena vuodesta 2001. Yhtyeen tunnetuimmat kappaleet ovat "What I've Done" ja "Sleepless".
Jäsenet

Nykyiset:
Josh Ballard: laulu, piano
Dan Ballard: kitara & taustalaulu
Daniel Dempsey: rummut
Entiset:
Justin Turley: rummut & taustalaulu
Chris Foley: basso
Jamie Pitts: rummut
Julkaisut

Studioalbumit
Until June  (2007)
Sound Of Defeat (2009)
Unplugged (Alicia Keys)

| Unplugged Alicia Keys |
| --- | --- | --- |

Livealbumin tiedot
 Äänitetty : 4. heinäkuuta 2005  Brooklyn Academy of Music (Brooklyn, New York City, New York)
 Julkaistu: 12. lokakuuta 2005
 Formaatti: CD
 Tuottaja(t): Alicia Keys, Alex Coletti, Peter Edge, Jeff Robinson
 Tyylilaji: R&B, Soul
 Levy-yhtiö: J Records
Alicia Keysin muut julkaisut
| The Diary of Alicia Keys 2003 | Unplugged 2005 | As I Am 2007 |
Unplugged on Alicia Keysin livealbumi, joka julkaistiin lokakuussa 2005. Albumi nousi julkaisuviikollaan Yhdysvaltojen albumilistan ykköseksi myyden 196 000 kappaletta. Se on ensimmäinen naisartistin Unplugged-levy, joka on debytoinut Yhdysvaltojen albumilistan ykkösenä. Kaiken kaikkiaan albumia myytiin maailmanlaajuisesti noin 2,5 miljoonaa kappaletta. Albumilta on julkaistu singlet Unbreakable ja Every Little Bit Hurts, mitkä jäivät vain pieniksi listahiteiksi.
Kappalelista

|  |
| --- | --- | --- | --- | --- | --- | --- | --- | --- | --- |
| Nro | Nimi | Sanat | Kesto |  |  |  |  |  |  |
| 1. | Intro Alicia's Prayer (Accapella)  |  | 1.11 |  |  |  |  |  |  |
| 2. | Karma | Kerry Brothers, Jr., Taneisha Smith, Alicia Keys | 2.10 |  |  |  |  |  |  |
| 3. | Heartburn | Alicia Keys, Tim Mosley, Walter Millsap III, Candice Nelson, Erika Rose | 3.03 |  |  |  |  |  |  |
| 4. | A Woman's Worth | Alicia Keys, Erika Rose, Ernie Isley, Christopher Jasper, Ronald Isley, Rudolph Isley, Marvin Isley, O'Kelly Isley, Jr. | 3.30 |  |  |  |  |  |  |
| 5. | Unbreakable | Alicia Keys, Kanye West, Harold Lilly, Garry Glenn | 4.34 |  |  |  |  |  |  |
| 6. | How Come You Don't Call Me | Prince | 5.23 |  |  |  |  |  |  |
| 7. | If I Was Your Woman | Gloria Jones, Clarence McMurray, Pam Sawyer | 4.04 |  |  |  |  |  |  |
| 8. | If I Ain't Got You | Alicia Keys | 4.06 |  |  |  |  |  |  |
| 9. | Every Little Bit Hurts | Ed Cobb | 4.01 |  |  |  |  |  |  |
| 10. | Streets of New York (City Life) | Alicia Keys, Taneisha Smith, Eric Barrier, Nasir Jones, Chris Martin, William Griffin | 7.35 |  |  |  |  |  |  |
| 11. | Wild Horses (Mukana Adam Levine)  | Mick Jagger, Keith Richards | 6.04 |  |  |  |  |  |  |
| 12. | Diary | Alicia Keys, Kerry Brothers, Jr. | 5.53 |  |  |  |  |  |  |
| 13. | You Don't Know My Name | Alicia Keys, Kanye West, Harold Lilly, James Ralph Bailey, Melvin Kent, Ken Williams | 3.35 |  |  |  |  |  |  |
| 14. | Stolen Moments | Alicia Keys, Kerry Brothers, Jr., Lamont Green, Wah Wah Watson | 5.14 |  |  |  |  |  |  |
| 15. | Fallin' | Alicia Keys | 5.10 |  |  |  |  |  |  |
| 16. | Love It or Leave It Alone/Welcome to Jamrock (Mukana Mos Def, Common, Damian Marley & Friends)  | Lorenzo DeChalus, Derek Murphy, Charles Davis, Kirk Khaleel, Joseph Williams, Damian Marley, Stephen Marley, Ini Kamoze | 6.42 |  |  |  |  |  |  |
|  |  |  | 72.22 |  |  |  |  |  |  |
Listasijoitukset + Palkinnot > Listasijoitukset

| Lista (2005) | Paras sijoitus |
| --- | --- |
Australia (ARIA Charts): 33
Itävälta (Austrian Albums Chart): 22
Belgia (Ultratop 50 Flanderi): 14
Belgia (Ultratop 50 Vallonia): 12
Kanada (Canadian Albums Chart): 8
Alankomaat (Dutch Albums Chart): 2
Eurooppa (European Hot 100): 17
Suomi (Suomen virallinen lista): 35
Ranska (French Albums Chart): 20
Saksa (German Albums Chart): 25
Irlanti (Irish Albums Chart): 49
Italia (Italian Albums Chart): 21
Japani (Japanese Albums Chart(: 20
Uusi-Seelanti (New Zealand Albums Chart): 28
Puola (Polish Albums Chart): 26
Portugali (Portuguese Albums Chart): 16
Sveitsi (Swiss Albums Chart): 7
Iso-Britannia (UK Albums Chart): 52
Yhdysvallat (Billboard 200): 1
Listasijoitukset + Palkinnot > Myönnetyt kulta- ja platinalevyt

| Maa | Palkinto |
| --- | --- |
Kanada: Kulta
Japani: Kulta
Alankomaat: Kulta
Yhdysvallat: Platina (albumi)
Yhdysvallat: Kulta (DVD)
Arvostelut

Soundi:
Mesta 01.12.2005:
Udo Voigt

Udo Voigt.
Udo Voigt (s. 14. huhtikuuta 1952 Viersen) on saksalainen äärioikeistolainen poliitikko ja NPD-puolueen entinen johtaja (1996–2011). Häntä edelsi tässä tehtävässä Günter Deckert ja seurasi Holger Apfel. Hän on saanut sakkoja kansankiihotuksesta vuosina 2003, 2004 ja 2005. Vuonna 2005 häntä syytettiin Dresdenin pommitusten vertaamisesta holokaustiin, mutta syyte raukesi Hampurin yleisen syyttäjän kieltäydyttyä nostamasta syytettä sananvapauteen vedoten.
Vuoden 2014 eurovaaleissa Voigt valittiin Euroopan parlamenttiin, jossa hän istui vuoteen 2019 saakka.
Aiheesta muualla

Kuvia tai muita tiedostoja aiheesta Udo Voigt Wikimedia Commonsissa
Udo Voigt Euroopan parlamentin jäsenet. Euroopan parlamentti.
Vanilla Alliance

| Vanilla Alliance |
| --- | --- |
Perustettu:  21. syyskuuta 2015
Laivaston koko:  46
Kohteiden määrä:  89
Vanilla Alliance (ransk. Alliance Vanille) on vuonna 2015 perustettu lentoyhtiöallianssi. Kaikki allianssiin kuuluvat viisi lentoyhtiötä toimivat Intian valtameren alueella.
Allianssin yhtiöt lentävät yli 80 kohteeseen, ja ne kuljettavat noin 2,5 miljoonaa matkustajaa vuodessa.
Jäsenet

Air Austral
Air Madagascar
Air Mauritius
Air Seychelles
Int'Air Îles
Until It Sleeps

| ”Until It Sleeps” Metallica |
| --- | --- | --- |

Singlen tiedot
 Albumilta: Load
 Julkaistu: 21. toukokuuta 1996
 Formaatti: CDS, C-kasetti, vinyyli
 Tekijä(t): James Hetfield, Lars Ulrich
 Tuottaja(t): Bob Rock, James Hetfield, Lars Ulrich
 Tyylilaji: hard rock
 Kesto: 04.30
 Levy-yhtiö: Vertigo
Metallican muut singlet
| ”Sad But True” 1996 | ”Until It Sleeps” 1996 | ”Hero of the Day” 1996 |
Until It Sleeps on yhdysvaltalaisen heavy metal -yhtye Metallican single heidän albumiltaan Load. Kappaleesta tehtiin musiikkivideo joka sai ensi-iltansa MTV:llä 23. toukokuuta 1996. Singlestä julkaistiin 3 eri versiota. Kappaleen ovat säveltäneet James Hetfield sekä Lars Ulrich..
"Until It Sleeps" kertoo yhtyeen laulaja/kitaristi James Hetfieldin vanhemmista jotka sairastivat syöpää, mutta eivät uskonsa takia suostuneet syöpähoitoihin.
Yhtye soitti kappaletta ahkerasti konserteissaan sen julkaisun jälkeen mutta "Until It Sleeps" on 2000-luvulle tultaessa tippunut lähes kokonaan yhtyeen settilistoista.
Until it Sleeps oli ensimmäinen "virallisesti" piraattina MP3-tiedostona julkaistu musiikkikappale, kun Compress 'Da Audio -piraattiryhmä julkaisi sen IRC-verkossa 10. elokuuta 1996. EFnet-verkossa sijainneen #mpeg3-kanavan jäsen Coyote666 loi ensimmäisen tietokoneohjelman MP3-tiedostojen kopiointiin CD-levyiltä.
Singlet

CDS 1
Until It Sleeps
2x4 (live)
F.O.B.D. (aka Until It Sleeps - Early 'Writing in Progress' version)
CDS 2
Until It Sleeps
Kill/Ride Medley (live)
Until It Sleeps (Herman Melville mix)
CD Single (USA)
Until It Sleeps"
Overkill (Motörhead -cover)
Kokoonpano

James Hetfield – laulu, rytmikitara
Kirk Hammett – soolokitara
Jason Newsted – bassokitara, taustalaulu
Lars Ulrich – rummut
Lääkerikos

Lääkerikos on Suomen rikoslain 44. luvun mukainen rikos. Lääkerikos on kyseessä silloin, jos esimerkiksi valmistaa, varastoi, pitää myynnissä, luovuttaa määräysten vastaisesti lääkelaissa tarkoitettuja lääkkeitä.
Lääkerikos on kyseessä myös silloin, jos laiminlyö tietojenantovelvollisuuden tai luettelon pitämisen. Rangaistuksena lääkerikoksesta annetaan sakkoa tai vankeutta enintään yksi vuosi.
Aiheesta muualla

https://www.minilex.fi/a/rikoslaki-ja-l%C3%A4%C3%A4kerikos
Lairo

| Lairo |
| --- | --- |
Valtiot:  Suomi
Maakunnat:  Kanta-Häme
Kunnat:  Loppi
Koordinaatit:  60°47′31″N, 24°17′28″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Hyvikkälänjoen valuma-alue (35.88)
Laskujoki:  Kaartijoki 
Järvinumero:  35.886.1.016
Mittaustietoja
Pinnankorkeus:  92,1 m  
Rantaviiva:  6,381 km  
Pinta-ala:  54,738 ha  
Saaria:  3 
 fiLairo 
Lairo  on Kanta-Hämeessä Hämeenlinnassa ja Lopella Topenon kylän lähellä sijaitseva Kaartjoen läpivirtausjärvi.
Maantietoa

Järven pinta-ala on 55 hehtaaria ja se on 1,5 kilometriä pitkä ja 1,0 kilometriä leveä. Järvellä on kaksi osaa, joista pohjoisin osa on 850 metriä pitkä Kavalanlahti, jonka lahdensuu on alle 100 metriä leveä. Kavalanlahti on vesikasvillisuuden täyttämä, ja siihen laskee Ootanjoki. Järven etelärannasta työntyy esille Kaurisniemi, jonka oikealle puolelle 700 metriä pitkä Välijoki laskee Torhon vesiä. Välijoki on yksi Kaartjoen osuus. Järven lounaispäässä sijaitsee vielä vesikasvillisuuden täyttämä lahti. Järvessä on kolme saarta rannan tuntumassa. Sen rantaviivan pituus on 6,4 kilometriä ja sen rannat ovat peltomaata, mutta järven eteläpuoli on metsää. Siellä kohoavat Kukonhuhdankalliot, joista Laironkallio nousee rannan tuntumassa yli 30 metrin korkeuteen. Järven lähiympäristössä sijaitsee kaksi maatilaa ja rannoille on rakennettu alle 20 vapaa-ajan asuntoa. Niille johtaa tiet yhdystieltä 2871. Hämeenlinnan raja kulkee Kavalanlahden poikki ja jatkaa Kaartjoella alajuoksulle päin. Hämeenlinnaan kuuluu järven pohjoinen osa.
Vesistösuhteet

Järvi sijaitsee Kokemäenjoen vesistössä Vanajan reitin valuma-alueella Hyvikkälänjoen valuma-alueeseen, johon Kaartjoen alaosan alue kuuluu. Järven vedenpinnan korkeus on 92,1 metriä mpy. Järvi on Kaartjoen läpivirtausjärvi. Kaartjoella on Lairon eteläpuolella Välijoen nimi. Järveen laskee vain kolme pelloilta tulevaa avo-ojaa, mutta Kavalanlahteen laskeva Ootanjoki on suurempi luontainen mutta perattu puro. Ootanjoen suuhun laskee myös Kyynäröisen suoraksi kaivettu oja. Kyynäröinen on 70 senttimetriä korkeammalla kuin Lairo.